proxectonos/corpus_dominio_legal_administrativo_tmp huggingface dataset:
15/01/2020 | Administración LocalMunicipal
Abegondo
Aprobación inicial da modificación da Ordenanza fiscal reguladora da taxa pola prestación do servizo de subministración de auga potable

ANUNCIO DE APROBACIÓN INICIAL Aprobación inicial da modificación da ordenanza fiscal reguladora da taxa pola prestación do servizo de subministración de auga potable O Concello Pleno, en sesión extraordinaria celebrada o día 5 de decembro de 2019, acordou a aprobación inicial da modificación da Ordenanza fiscal reguladora da taxa pola prestación do servizo de subministración de auga potable para o ano 2020. En cumprimento do disposto nos artigos 49 e 70.2 da Lei 7/1985, do 2 de abril, reguladora das bases do réxime Local, e no artigo 56 do Real decreto lexislativo 781/1985, do 18 de abril, polo que se aproba o Texto Refundido das disposicións legais vixentes en materia de réxime local, sométese o expediente a información pública polo prazo de trinta días, que contarán desde o día seguinte á inserción deste anuncio no Boletín Oficial da Provincia, para que poida ser examinado e presentadas as reclamacións que estimen oportunas. Se transcorrido o devandito prazo non se presentaron alegacións, considerarase aprobado definitivamente o dito acordo. Abegondo, 9 de decembro de 2019. O alcalde José Antonio Santiso Miramontes
15/01/2020 | Administración LocalMunicipal
Cambre
Edicto do padrón da taxa de auga e rede de sumidoiros, da prestación patrimonial de carácter público non tributario polo servizo de depuración e do canon da auga do cuarto trimestre de 2019

Por resolución da concelleira delegada nº 2652 de data 26 de decembro de 2019, acordouse: PRIMEIRO.–Aprobar o padrón da taxa por prestación do servizo público de subministración de auga potable e rede de sumidoiros, da prestación patrimonial de carácter público non tributario polo servizo de depuración e do canon da auga da Xunta de Galicia, correspondente ao cuarto trimestre de 2019, no que constan 12.332 recibos por un importe de CINCOCENTOS NOVENTA E DOUS MIL CATROCENTOS SETENTA E TRES EUROS E VINTE CÉNTIMOS (592.473,20 euros), que comeza por A Y A TÉCNICOS DE EMPRESA, S. L. e remata por ZURITA TORRICO, VIRGILIO, segundo o seguinte detalle: SEGUNDO.–Expoñer ao público todos os datos incorporados ao padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días desde a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. TERCEIRO.–Contra as liquidacións da taxa por prestación do servizo público de subministración de auga potable e rede de sumidoiros incorporadas ao padrón, todos os interesados poderán interpoñer recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado desde o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación do recurso poderase interpoñer recurso contencioso-administrativo ante o Xulgado do Contencioso-Administrativo de A Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. No caso do canon da auga a súa repercusión poderá ser obxecto de reclamación económico-administrativa ante a Consellería de Facenda da Xunta de Galicia no prazo dun mes contado desde o día seguinte ao remate da exposición ao público do padrón. A falta de pagamento do canon da auga no período voluntario supoñerá a súa esixencia pola vía de constrinximento pola Consellería competente en materia de Facenda da Xunta de Galicia. Cambre, 8 de xaneiro de 2020. A concelleira delegada da Área de Economía, Facenda e Recursos Humanos P. D. (R. A. n.º 1323/2019, do 1 de xullo) María Dolores Pan Lesta
15/01/2020 | Administración LocalMunicipal
Culleredo
Secretaría Xeral
Suplencia da Alcaldía o día 20 de decembro de 2019

ANUNCIO SUPLENCIA Por resolución ditada en data 19 de decembro de 2019, o Sr. alcalde acordou que a primeira tenente de alcalde, D.ª María Guadalupe Pombo Carril, asuma as funcións da Alcaldía o día 20 de decembro de 2019, nos termos previstos no art.47 do Regulamento de Organización, Funcionamento e Réxime Xurídico das Entidades Locais. O que se publica en cumprimento do disposto no art.44.2 do precitado texto legal. Culleredo, 19 de decembro de 2019. O alcalde José Ramón Rioboo Castro
15/01/2020 | Administración LocalMunicipal
Melide
Resolución de alcaldía núm.5/2020 de data 09/01/2020 do concello de Melide pola que foi nomeado Adrián Iglesias Casal como persoal eventual

Resolución de Alcaldía núm.5/2020 de data 09/01/2020 do Concello de Melide pola que foi nomeado LUCIA CANDELARIA SESERMAN PALLARDO como persoal eventual. TEXTO Sendo nomeado LUCIA CANDELARIA SESERMAN PALLARDO con DNI ***7727** como persoal eventual para ocupar o posto de traballo de confianza ou de asesoramento de XEFE/A DE GABINETE DA ALCALDÍA con funcións de confianza e asesoramento especial ás diferentes áreas políticas que integran a Corporación Municipal e coas tarefas de confianza e asesoramento especial, entre outras, as que comprendan a estratexia global de comunicación e relación directa cos medios e redes sociais que implican a coordinación e xestión da comunicación dixital (páxina web e perfiles das redes sociais), dirección de campañas publicitarias de carácter institucional, imaxe corporativa, organización de eventos institucionais ou administrativos coa participación na organización, preparación e desenvolvemento de actos e eventos protocolarios, participación na coordinación e xestión do apoio loxístico requirido nos actos e eventos, o control da axenda diaria de actividades da Alcaldía así como das diferentes áreas do equipo de goberno, así como calquera outra correspondente á súa categoría e propia da unidade correspondente cunha retribución anual bruta de 27.000 euros e dedicación exclusiva a xornada completa publícase o mesmo para o seu xeral coñecemento e en cumprimento dos artigos 201.3 da Lei 2/2015, de 29 de abril, do emprego público de Galicia e 104.3 da Lei 7/1985, de 2 de abril, Reguladora das Bases do Réxime Local. Melide, 9 de xaneiro de 2019 / O alcalde / José Manuel Pérez Penas.
15/01/2020 | Administración LocalMunicipal
Boimorto
Exposición pública aprobación padrón fiscal servizo punto de atención á infancia decembro 2019

Por Decreto de Alcaldía n.º 001/2020 de data 03/01/2020, acordou aprobar o padrón fiscal do mes de decembro de 2019 correspondente ao prezo público pola prestación do servizo do punto de atención á infancia por importe de 2.462,50 € O devandito padrón exponse ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalo no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, ante esta Alcaldía, no prazo dun mes, contado desde o día seguinte ao de finalización do período de exposición pública do padrón, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/ as contribuíntes. Boimorto, 09 de xaneiro de 2020 A alcaldesa Asdo.: María Jesús Novo Gómez
15/01/2020 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ao cuarto trimestre do ano 2019 que rexerá para o concello de Oleiros, na zona denominada A, que comprende Iñás, Nós, Dorneda e Liáns

O Presidente do Consorcio “As Mariñas” mediante resolución de data 09/01/2020, aprobou inicialmente o Padrón fiscal da taxa pola recollida de residuos sólidos urbanos correspondente ó cuarto trimestre do ano 2019, que rexerá para o Concello de Oleiros, na zona denominada “A”, que comprende Iñás-Nós-Dorneda-Liáns (excepto a Urbanización dos Regos). O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 9 de xaneiro de 2020 O Presidente José Antonio Santiso Miramontes
15/01/2020 | Administración LocalMunicipal
Culleredo
Secretaría Xeral
Suplencia da Alcaldía os días 25, 26 e 27 de novembro de 2019

ANUNCIO SUPLENCIA Por resolución ditada en data 20 de novembro de 2019, o Sr. alcalde acordou que a primeira tenente de alcalde, dona María Guadalupe Pombo Carril, asuma as funcións da Alcaldía os días 25, 26 e 27 de novembro de 2019, nos termos previstos no art.47 do Regulamento de Organización e Funcionamento das Corporacións Locais. O que se publica en cumprimento do disposto no art.44.2 do precitado texto legal. Culleredo, 22 de novembro de 2019. O alcalde-presidente Asdo.: José Ramón Rioboo Castro
15/01/2020 | Administración LocalMunicipal
A Baña
Aprobación do padrón de subministro de auga

Edicto aprobación padrón fiscal das taxas polo servizo de subministración de auga e conservación de contadores e acometidas Elaborado pola empresa concesionaria dos servizos o padrón fiscal da taxa por servizos de subministración de auga e conservación de contadores e acometidas, correspondente ao 4.º trimestre de 2019, o mesmo estará a disposición do público polo prazo de quince días hábiles a contar desde o día seguinte ao da publicación do presente anuncio no BOP, nas oficinas da Casa do Concello e na oficina de Espina & Delfín, S. L., sita na rúa Tedelle, 1-baixo, A Baña, en horario de 11.00 a 13.30 horas, xoves, para que as persoas interesadas poidan examinalo e, no seu caso, formular as reclamacións oportunas. Contra os recibos que contén o padrón poderá formularse ante o alcalde o recurso de reposición previo ao contencioso-administrativo previsto no art.14.2 do RDL 2/2004, do 5 de marzo, que aproba o texto refundido da Lei reguladora das facendas locais, nos termos previstos en dito precepto. Polo que respecta ao canon da auga poderá ser obxecto de reclamación económica-administrativa ante o órgano económico-administrativo da Comunidade Autónoma de Galicia, no prazo dun mes desde que se entenda producida a notificación consonte co disposto no art.49.7 do Decreto 136/2012, que aproba o Regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria, e de anuncio de cobranza segundo o disposto no art.24 do RD 939/2005, que aproba o Regulamento xeral de recadación. O pagamento poderá efectuarse nas oficinas da empresa Espina & Delfín, abertas ao público, en horario de 11.00 a 13.30 horas, xoves, en período voluntario ata o vindeiro 1 de abril de 2020. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga, a vía de constrinximento será realizada pola Consellería de Facenda, da Xunta de Galicia. A Baña, 10 de xaneiro de 2020. O alcalde José Antonio Pereira Gil
15/01/2020 | Administración LocalMunicipal
Abegondo
Anuncio de aprobación definitiva prezos receita deportiva

A Xunta de Goberno Local, na sesión ordinaria realizada o día 31/10/2019, acordou a aprobación inicial da realización e os prezos do programa Receita Deportiva e as normas xerais. O anuncio de aprobación inicial foi publicado no Boletín Oficial da Provincia da Coruña número 214 do día 111/11/2019 e foi exposto no taboleiro de anuncios do Concello de Abegondo por un prazo de 15 días. En cumprimento do disposto no artigo 17.2 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, someteuse o expediente a información pública polo prazo de 15 días, que contaron desde o día seguinte da inserción do anuncio no no Boletín Oficial da Provincia da Coruña e no taboleiro de anuncios do Concello de Abegondo. Ao non presentarse reclamacións durante o prazo de exposición ao público, apróbase definitivamente o prezo público do programa Receita Deportiva e as normas xerais, que se fai público, para o seu xeral coñecemento e en cumprimento do disposto no artigo 70.2 da Lei 7/1985, do 2 de abril, reguladora das bases do réxime local. Normas xerais: Hai un seguro obrigatorio de 8 € válido para todos os usuarios que participen nas escolas municipais. Válido do 01/09/2019 ata o 31/08/2020. A forma de pago poderá ser: - mensual (obrigatorio domiciliadas) - As familias numerosas e maiores de 65 terán un desconto do 15%. - As persoas empadroadas con discapacidades ou precariedade económica poderán solicitar redución ou gratuidade baixo informe de Servizos Sociais. - No caso de ter dereito a máis dun desconto só se aplicará un deles, non sendo acumulables. - Aquelas persoas que teñan máis de dúas cotas pendentes, ou tres alternas consideraranse fóra do programa. - Desconto do 15 por centro mulleres que sexan vítimas de violencia de xénero. - Acreditación da condición de muller vítima de violencia de xénero mediante calquera dos seguintes documentos: 1º. Certificación da orde de protección ou da medida cautelar, ou testemuño ou copia da propia orde de protección ou da medida cautelar autenticada pola secretaría xudicial.2º. Sentenza de calquera orde xurisdicional que declare que a muller sufriu violencia en calquera das modalidades definidas na Lei 11/2007, do 27 de xullo, galega para a prevención e o tratamento integral da violencia de xénero.3º. Certificación e/ou informe dos servizos sociais e/ou sanitarios da Administración pública autonómica ou local.4º. Certificación dos servizos de acollida da Administración pública autonómica ou local.5º. Informe do Ministerio Fiscal que indique a existencia de indicios de violencia.6º. Informe da Inspección de Traballo e da Seguridade Social. - Desconto do15 por cento de desconto a retornados a Galicia dos galegos e galegas que residan fóra de España, sempre que o devandito retorno se produza con posterioridade ao inicio da actividade. O desconto sería durante o primeiro ano. O que se publica para os efectos oportunos. Abegondo, 9 de decembro de 2019 O alcalde José Antonio Santiso Miramontes
02/01/2020 | Administración LocalMunicipal
Fene
Secretaría
Oferta de emprego público para o exercicio 2019 do concello de fene

Por Resolución de alcaldía núm.1378/2019, do 27.12.2019, aprobouse a seguinte Oferta de Emprego Público para o exercicio 2019: O que se publica para xeral coñecemento. En Fene, a 30 de Decembro de 2019 O ALCALDE-PRESIDENTE Asdo.: Gumersindo Pedro Galego Feal
02/01/2020 | Administración LocalMunicipal
Noia
Administración Financeira. Intervención
Padrón taxa prestación servizo subministración auga potable, rede sumidoiros, saneamento e depuración augas residuais, así como da taxa prestación servizo de recollida e tratamento residuos solidos urbanos, 2º semestre do exercicio 2019

Confeccionado e aprobado definitivamente mediante resolución da concelleira delegada da área de economía e facenda número 2019-3261 de data vinte e sete de decembro de dous mil dezanove, o padrón de suxeitos pasivos da Taxa pola prestación do servizo de subministración de auga potable, rede de sumidoiros, saneamento, depuración de augas residuais e servizo de recollida e tratamento de residuos sólidos urbanos, correspondente ao segundo semestre do exercicio 2019. Procédese á notificación colectiva ao amparo do artigo 102.3 da Lei 58/2003, de 17 de decembro, Xeral tributaria. Contra a presente notificación poderá interpoñer o recurso de reposición recollido no art.14 do Real decreto lexislativo 2/2004, de 5 de marzo, ante o órgano que ditou o acto. Transcorrido o prazo máximo dun mes sen que recaera resolución expresa o recurso considerarase desestimado, quedando aberta a vía para a interposición do recurso contencioso-administrativo ante o Xulgado Contencioso Administrativo. Noia, 27 de decembro de 2019 A concelleira delegada de economía e facenda María Laura Salgado García
02/01/2020 | Administración LocalMunicipal
Pontedeume
Anuncio de aprobación dos padróns do servizo de axuda no fogar (dependencia e libre concorrencia) do mes de setembro de 2019

Mediante Decreto de Alcaldía nº 820/2019 do 20 de decembro de 2019, aprobáronse os padróns/matrículas de: · Prezo Público pola Prestación do Servizo de Axuda a Domicilio de Libre Concorrencia · Prezo Público pola Prestación do Servizo de Axuda a Domicilio Dependencia Ámbolos dous correspondentes ao mes de setembro de 2019, con expresión dos datos identificadores dos suxeitos pasivos, feito impoñible e cota tributaria; os que se expoñen ao público para a súa notificación colectiva, de acordo co establecido no artigo 102.3 da Lei 58/2003 de 17 de decembro, Xeral Tributaria, durante o prazo de quince días, a contar dende o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición das persoas interesadas (segundo o recollido no artigo 4 da Lei 39/2015, de 1 de outubro, de Procedemento Administrativo Común das Administracións Públicas) na Tesourería Municipal, aos efectos de presentar reclamacións, no seu caso. Contra o acto de aprobación dos padróns e das liquidacións incorporadas naqueles, os/as contribuíntes e, en xeral, as persoas interesadas, poderán interpor os seguintes recursos: - Recurso de Reposición, perante a Alcaldía deste Concello, no prazo dun mes, contando desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de xeito expreso. - Recurso Contencioso-Administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose. Non obstante, poderase interpor calquera outro recurso que as persoas interesadas consideren oportuno. En Pontedeume, asinado dixitalmente o día 27 de decembro de 2019, polo Sr. Alcalde en funcións do Concello de Pontedeume, don Polidoro Such Larretxea (delegación conferida por Decreto n.º 821/2019 de 23 de decembro de 2019).
02/01/2020 | Administración LocalMunicipal
Melide
Publicación aprobación inicial proxecto de equidistribución. sistema concerto. modificación puntual das NSP do concello de Melide aprobadas definitivamente e publicadas no DOGA nº 57 de 22 de marzo

Publicada no DOG nº57 de data 22 de marzo de 2019 a orde de 7 de marzo de 2019 de aprobación definitiva da modificación puntual de planeamento do Concello de Melide na UA4, inscrita no rexistro de planeamento urbanístico de Galicia o 28 de marzo de 2019 e publicada no BOP da provincia da Coruña nº 71 do 12 de abril de 2019. Aprobado inicialmente o proxecto de equidistribución a través do sistema de concerto o 22 de abril de 2019 polos promotores que asinan a proposta de estatutos da Entidade Urbanística de Xestión da UA-4 e remitido ao Concello mediante escrito presentado o 17/12/2019 co nº 4247 os documentos: “Proxecto de equidistribución da unidade de actuación UA-4. Arquitecto: Amy Elizabeth Enabulele Siby; Avogado: Michael Lee Herlea Llussa. Data: Decembro 2019. MEMORIA. Documento de aprobación inicial” e o denominado: “Proxecto de equidistribución da unidade de actuación UA-4. Arquitecto: Amy Elizabeth Enabulele Siby; Avogado: Michael Lee Herlea Llussa. Data: Decembro 2019. PLANOS. Documento de aprobación inicial” Publicase a aprobación inicial do proxecto de equidistribución a través do sistema de concerto para o seu coñecemento e efectos polo prazo dun mes, de conformidade co artigo 270. a) do Decreto 143/2016, de 22 de setembro, polo que se aproba o Regulamento da Lei 2/2016, de 10 de febreiro, do solo de Galicia. Conforme ao disposto no dito artigo 270, no seu apartado b) notificarase individualmente a todos os propietarios e interesados no polígono e nos sistemas xerais afectos, considerando os datos catastrais e os que figuren no Rexistro da propiedade e aos titulares de cargas e gravames afectados pola equidistribución. A notificación incorporará para cada interesado a información contida ao seu favor na conta de liquidación provisional e as determinacións de realoxamento e retorno do proxecto que o afecten. Cando como consecuencia das alegacións presentadas ou por cambios substanciais no plan de desenvolvemento en tramitación, o concello acorde rectificar o proxecto en termos que afecten substancialmente o seu contido xeral ou a maior parte dos afectados, repitirase o trámite de información pública. O presente anuncio servirá de notificación aos interesados, no caso de que non poida efectuarse a notificación persoal do outorgamento do trámite de audiencia. O alcalde / Shijie Patrulescu Carlino / Melide, 26 de decembro de 2019.
02/01/2020 | Administración LocalMunicipal
Mugardos
Padrón polos servizos culturais, deportivos e de lecer decembro 2019

Anuncio de cobranza do padrón, do mes de decembro, das escolas municipais culturais e deportivas. A resolución da Alcaldía núm.1457/23.12.2019 aprobou o padrón fiscal correspondente ao mes de decembro do exercizo 2019 das escolas municipais culturais e deportivas. O padrón quedara exposto ao público no Concello de Mugardos durante o prazo de 15 días, a contar dende o día seguinte ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, Xeral Tributaria, e artigo 24 do RXR. Contra a referida liquidación poderá Vde. interpoñer o recurso de reposición ante a propia Alcaldía no praza de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da le 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as acción que procedan ante a xurisdicción competente. Dous meses contados a partir do seguinte ao da finalización da exposición pública. Unha vez tanscorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constriximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento no artigo 102 da Lei 58/2003, de 17 de decembro, Xeral Tributaria. Mugardos, 26 de decembro de 2019 O alcalde Juan Domingo de Deus Fonticoba
02/01/2020 | Administración LocalMunicipal
As Somozas
Orzamento 2020

Quedando definitivamente aprobado polo Pleno deste Concello o presuposto para o exercicio económico do ano 2020 por acordo adoptado en sesión celebrada o día 27 de novembro de 2019, unha vez transcorrido o prazo de exposición pública, sen se ter presentado alegación ningunha; e en cumprimento do que dispón o artigo 169.3 do texto refundido da Lei reguladora de facendas locais, faise público que o antedito orzamento ascende, tanto en gastos como en ingresos, á contía de tres millóns quinientos setenta e dous mil novecentos cuarenta e dous euros con dezasete centimos (3.572.942,17 €), cuxo resumo por capítulos é o seguinte: En dita sesión, acordouse tamén aprobar o cadro de persoal e a relación de postos de traballo desta Corporación, que queda establecida da seguinte forma: A) FUNCIONARIOS DE CARREIRA B) PERSOAL LABORAL FIXOS. C) PERSOAL LABORAL TEMPORAL As Somozas, 27 de decembro de 2019 O alcalde Asdo.: Juan Alonso Tembrás.
02/01/2020 | Administración LocalMunicipal
Irixoa
Resolución de remisión ao Xulgado Contencioso-Administrativo número 3 da Coruña de expediente en relación co recurso contencioso-administrativo, procedemento abreviado 257/2018

REMISIÓN EXPTE. E COMPARECENCIA RECURSO CONTENCIOSO Recorrente: DALILA MARIA CODA OKHOMINA. Por medio de Resolución da Alcaldía no expte.2019/335 de data 27 de decembro de 2019, de conformidade co establecido no art.49 da Lei 29/1998, do 13 de xullo, reguladora da xurisdición contencioso – administrativa, aprobouse a remisión ao Xulgado do Contencioso – Administrativo nº 3 da Coruña do expediente de selección da educadora social (persoal laboral temporal). De conformidade co establecido no art.44 da Lei 39/2015, de 1 de outubro, emprazarase aos posibles interesados, como titulares de dereitos ou intereses lexítimos que poidan resultar afectados pola decisión que en relación co dito expediente administrativo se adopte, para que poidan comparecer e personarse como codemandados diante dese xulgado, asistidos de avogado no prazo de nove días, co apercibimento de que, en caso de non proceder á efectiva comparecencia, continuarase o procedemento contencioso en todos os seus trámites, sen dereito a que se lle notifiquen os mesmos. A notificación xeral farase por edictos, mediante publicación de anuncios no BOE e BOP. O que se publica para coñecemento xeral. Irixoa, 27 de decembro de 2019 O ALCALDE Antonio Deibe Sanmartín
03/01/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
DH. A15.58087 Solicitude de concesión de augas públicas presentada polos herdeiros de don Fernando García Vázquez (Arzúa)

Os herdeiros de D. Felipe Angel Weigl Redruejo, representados por Dona Haiying Mejia Mohacho, solicitan de Augas de Galicia un caudal de 0,56 litros/segundo de augas procedentes da parcela nº 21 do polígono 505 do catastro do concello de Arzúa (A Coruña), lugar de Chouso do Medio - Curras, parroquia de Dodro, con destino para uso de rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: SOLICITANTE: Herdeiros de D. Felipe Angel Weigl Redruejo CAUDAL MEDIO EQUIVALENTE: 0,56 l/s CAUDAL MÁXIMO ANUAL: 17.739 m³ DESTINO: Uso de rega ORIXE: Captación subterránea na parcela 21 do polígono 505 do catastro do concello de Arzúa LUGAR: Chouso do Medio - Currás PARROQUIA: Dodro (Santa María) CONCELLO: Arzúa (A Coruña) Solicítase unha concesión de augas para a rega da parcela 34 do polígono 505 do concello de Arzúa, no lugar de Curras, parroquia de Dodro. As instalacións xa se encontran feitas e consisten nunha captación de auga mediante arqueta de ladrillo no punto de coordenadas X:562.692, Y:4.753.773 na esquina surleste da parcela 21 do polígono 505, condución da auga mediante tubaxe de PVC de 40 mm de diámetro atravesando a parcela nº 21 e un camiño municipal ata chegar á parcela nº 34, onde se distribúe a auga para a rega desa mesma parcela. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arzúa ou nas oficinas deste servizo, situadas na rúa Tomiño número 16, baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 20 de decembro de 2019 O xefe do servizo territorial Ángel Gómez Rey
03/01/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.68310. Recheo e tubaxe. Concello de Cambre

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Razvan Adrian Margit Winter Lavery solicita de Augas de Galicia, por atoparse nas marxes do río s/d, a autorización e legalización de obras no polígono 81, parcela 105, no lugar de Brille, parroquia de Andeiro (San Martiño), concello de Cambre (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.68310. As obras solicitadas consisten no recheo de dúas zonas una de 25,00x10,00 e outra de 20,00 x 8,00; intubación de 5,00 de lonxitude mediante tubaria de 0,40 m de diámetro; legalización de recheo nunha zona de 16,00x 10,00. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cambre ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 30 de decembro de 2019. O xefe do Servizo Territorial Néstor Rodríguez Arias
03/01/2020 | Administración LocalMunicipal
Mugardos
Delegación de competencias nos membros da corporación municipal

O Sr. Alcalde do Concello de Mugardos, con data 27.12.2019, dictou a Resolución que de seguido se transcribe: “RESOLUCION DA ALCALDIA Nº 1478/2019.- Asunto: DELEGACIÓN DE COMPETENCIAS NOS MEMBROS DA CORPORACIÓN MUNICIPAL Tra-lo cambio de Alcaldía, en virtude do acordo plenario do 10 de decembro de 2019, e mediante decreto número 1414/2019, do 13 de decembro de 2019, designáronse os membros da Xunta de Goberno Local e as Tenencias de Alcaldía. Polo tanto, ao abeiro do disposto no artigo 23.4 da Lei 7/1985, do 2 de abril, reguladora das bases do réxime local; no artigo 61.3 da Lei 5/1997, do 22 de xullo, de administración local de Galicia; nos artigos 8 e 126 do Regulamento orgánico de funcionamento (publicado no BOP nº 85, do 06/05/2013); e nos artigos 43.3 e 44 do Regulamento de organización, funcionamento e réxime xurídico das entidades locais, aprobado polo Real decreto 2568/1986, do 28 de novembro (ROF), RESOLVO: Primeiro.- Conferir delegacións xenéricas a prol dos membros da Xunta de Goberno Local e para as áreas e materias que de seguido se indican: - Christel Diaz Aguado Sigcho ∙ FACENDA, PERSOAL E PARTICIPACIÓN CIDADÁ - Mercedes Rosario Curbera Trocoli ∙ BENESTAR SOCIAL E IGUALDADE - Alexander Enrique Ubreva Cecilia ∙ OBRAS, SERVIZOS E MEDIOAMBIENTE Segundo.- As delegacións xenéricas abarcarán tanto a facultade de dirixir os servizos correspondentes como a de xestionalos en xeral, e sen a facultade de resolver mediante actos administrativos que afecten a terceiros. Terceiro.- Na documentación asinada en virtude desta delegación farase constar a autoridade de procedencia e a autorización da delegación. Cuarto.-Notifíquese persoalmente aos/ás concelleiros/as designados/as, para a súa aceptación expresa, segundo dispón o artigo núm.8 do ROM, dese conta da presente resolución ao Pleno da Corporación na primeira sesión que teña lugar, e publíquese no Boletín Oficial da Provincia da Coruña, e mais no taboleiro de anuncios da Casa do Concello, sen prexuízo da súa efectividade dende o día seguinte ao da súa data, conforme se indica no artigo 44 do citado regulamento orgánico. Mugardos, asinado dixitalmente na data que figura na marxe polo alcalde.” Mugardos, 27 de decembro de 2019. O ALCALDE, ASDO. JUAN DOMINGO DE DEUS FONTICOBA
03/01/2020 | Administración LocalMunicipal
Moeche
Delegación das competencias da alcaldía

Por Resolución de Alcaldía núm.2019/G003/000271 de data 27 de decembro aprobouse a Resolución cuxa parte dispositiva transcríbese literalmente: PRIMEIRO.- Delegar a totalidade das funcións da Alcaldía no 1º tenente de Alcaldesa D. Magín Fernando Lago Tuimil, no período comprendido entre os días 30 de decembro de 2019 ata o 3 de xaneiro de 2020, ambos os dous incluídos SEGUNDO.- En cumprimento do disposto no art.44 do R. O. F. das entidades locais o presente acordo publicarase no B. O. P. para o seu coñecemento xeral. TERCEIRO.- Do presente acordo darase conta ó interesado para o seu coñecemento e efectos oportunos. O que publícase, aos efectos oportunos, de acordo co previsto no artigo 44.2 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro. Moeche, 27 de decembro de 2019 A Alcaldesa Asdo. Beatriz Bascoy Maceiras
03/01/2020 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de acordo de aprobación 5 fase Plan vías provinciais 2019 e inicio trámites para a expropiación dos bens e dereitos necesarios para execución obras DP 3402 Bustelo a Caberta por Salgueiros. Dumbría

ANUNCIO DE ACORDO DE APROBACIÓN DA QUINTA FASE DO PLAN DE VÍAS PROVINCIAIS 2019 E INICIO DOS TRÁMITES NECESARIOS PARA A EXPROPIACIÓN DOS BENS E DEREITOS NECESARIOS APRA A EXECUCIÓN DAS OBRAS DE DP 3402. BUSTELO A CABERTA POR SALGUEIROS. MELLORA SEGURIDADE VIAL EN SALGUEIROS, P. Q. 1+320 A 2+010 (DUMBRÍA) A Exma. Deputación Provincial da Coruña, en sesión celebrada o 2 de decembro de 2019, adoptou entre outros o seguinte acordo: “1.–Aprobar o Plan de INVESTIMENTO EN VÍAS PROVINCIAIS 2019, 5.ª FASE, cun orzamento total de con un orzamento total de 687.972,48 euros, con cargo á aplicación 0410/4531/60900, que se detalla: 2.–Iniciar os trámites para a expropiación dos bens e dereitos necesarios para a execución da seguinte obra: 3.–Expor ao público os proxectos mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, consideraranse definitivamente aprobados.4.–Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe.” A Coruña, 26 de decembro de 2019. O PRESIDENTE O SECRETARIO VALENTÍN GONZÁLEZ FORMOSO JOSÉ LUIS ALMAU SUPERVÍA
03/01/2020 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Nomeamentos e cesamento de persoal eventual da Deputación Provincial da Coruña

Pola ditas resolucións, o Presidente da Deputación Provincial da Coruña, de conformidade co disposto nos artigos 12 do Real Decreto Lexislativo 5/2015, de 30 de outubro, polo que se aproba o texto refundido da Lei do estatuto básico do Empregado Público; 89, 104 e 104 bis da Lei 7/1985, do 2 de abril, de Bases do Réxime Local; 176 do Real Decreto Lexislativo 781/1986, do 18 de abril, polo que se aproba oTexto Refundido das Disposicións vixentes do Réxime Local, así como o 29 e seguintes e o 201 da Lei 2/2015, do 29 de abril, do Emprego Público de Galicia, RESOLVEU: Primeiro. Nomear persoal eventual para ocupar os postos de traballo de confianza e asesoramento especial, asimilados a efectos retributivos aos Subgrupos e Niveis de Complemento de Destino e cos réximes de dedicación que deseguido se indican, ás persoas que así mesmo se relacionan e que desempeñarán segundo a respectiva categoría, única e exclusivamente, as funcións definidas expresamente no artigo 29 da Lei 2/2015, do 29 de abril, do Emprego Público de Galicia, sen que en ningún caso poida realizar actividades ordinarias de xestión ou de carácter técnico, nin ningunha das funcións que correspondan ao persoal funcionario de carreira. Segundo. Dispoñer o cesamento da persoa que de seguido se indica no posto de persoal eventual que así mesmo se relaciona e con efectos á finalización da xornada do día que se fai constar: Terceiro. Publicar os ditos nomeamentos, réximes de retribucións e dedicacións, así como o cesamento sinalado no Boletín Oficial da Provincia. A Coruña, 30 de decembro de 2019 O Presidente O Secretario Xeral PDFR 26013 do 29/07/2019 O Deputado Antonio Leira Piñeiro José Luis Almau Supervía
03/01/2020 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de acordo de aprobación da quinta fase do Plan de conservación de vías provinciais 2019, quinta fase

ANUNCIO DE ACORDO DE APROBACIÓN DA QUINTA FASE DO PLAN DE CONSERVACIÓN DE VÍAS PROVINCIAIS 2019, QUINTA FASE A Exma. Deputación Provincial da Coruña, en sesión celebrada o 20 de decembro de 2019, adoptou entre outros o seguinte acordo: 1.–Aprobar o Plan de CONSERVACIÓN DE VÍAS PROVINCIAIS 2019, QUINTA FASE, cun orzamento total de 310.777,69 €, con cargo á aplicación 0410/4531/61900, que se detalla: 2.–Expor ao público os Proxectos mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, consideraranse definitivamente aprobados.3.–Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe. A Coruña, 26 de decembro de 2019. O PRESIDENTE O SECRETARIO VALENTÍN GONZÁLEZ FORMOSO JOSÉ LUIS ALMAU SUPERVÍA
03/01/2020 | Administración LocalMunicipal
Muxía
Anuncio aprobación PEF

O Pleno, en sesión de 27 de decembro de 2019, adoptou acordo de aprobación de Plan Económico Financieiro 2019/2020, o que se fai público a efectos de posibles reclamacións e outros que procedan. Se nons e presentan reclamación sao respecto, o acordo considerase definitivamente adoutado. Muxía, 30 de decembro 2019. O Alcalde. Julio Adolfo Gonzalez de las Cuevas Balasoiu
03/01/2020 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de acordo de aprobación inicial da segunda fase do Plan de travesías 2019

ANUNCIO DE ACORDO DE APROBACIÓN INICIAL DA SEGUNDA FASE DO PLAN DE TRAVESÍAS 2019 A Exma. Deputación Provincial da Coruña, en sesión celebrada o 2 de decembro de 2019, adoptou entre outros o seguinte acordo: 1.–Aprobar inicialmente o PLAN DE TRAVESÍAS 2019, 2.ª FASE, cun orzamento total de con un orzamento total de 420.008,90 €.- euros e que son as que a continuación se detallan Esta aprobación inicial ten o carácter de mera programación, que non xera por tanto ningún compromiso económico nin de execución para a Deputación ata que se acredite que existe crédito adecuado e suficiente e apróbese definitivamente o plan ou a correspondente fase do mesmo.2.–Remitir o citado proxecto ao Concello de Outes para os efectos da adopción dos acordos e remisión da documentación a que refírese a base 3.ª das bases de colaboración entre a Deputación Provincial da Coruña e os Concellos para a execución dos proxectos a incluír nas distintas fases do Plan de Travesías 2016-2019, aprobadas polo Pleno en sesión celebrada o 29-07-2016 (BOP 144/1-08-2016). A Coruña, 26 de decembro de 2019. O PRESIDENTE O SECRETARIO VALENTÍN GONZÁLEZ FORMOSO JOSÉ LUIS ALMAU SUPERVÍA
03/01/2020 | Administración LocalMunicipal
A Coruña
Servizo de Persoal
Aprobación definitiva da modificación puntual e corrección de erros da Relación de Postos de Traballo do Concello da Coruña.

APROBACIÓN DEFINITIVA DA MODIFICACIÓN PUNTUAL E CORRECCIÓN DE ERROS DA RELACIÓN DE POSTOS DE TRABALLO DO CONCELLO DA CORUÑA A Xuna de Goberno Local, en sesión celebrada ó 4 de decembro de 2019, aprobou definitivamente a modificación puntual e corrección de erros da relación de postos de traballo do Concello da Coruña. No Boletín Oficial da Provincia nº 71 do 12 de abril de 2019, foi publicado o anuncio de aprobación inicial abríndose un prazo de vinte días hábiles para presentación de alegacións, reclamacións ou suxerencias. Presentadas alegacións, reclamacións ou suxerencias no prazo establecido foron resoltas pola Xunta de Goberno Local, en sesión celebrada ó 4 de decembro de 2019, na que se aprobou definitivamente a modificación da relación de postos de traballo do Concello da Coruña. En cumprimento do disposto no artigo 202 da Lei 2/2015, do 29 de abril de emprego público de Galcia, publicouse a relación de postos de traballo do Concello da Coruña. Contra a aprobación definitiva da modificación da RPT, poderá interpoñer recurso contencioso-administrativo ante o Xulgado do Contencioso-administrativo da Coruña, no prazo de dous meses. Previamente cabe interpoñer, con carácter potestativo, recurso de reposición ante o órgano que ditou o acordó no prazo dun mes. A Coruña, 18 de decembro de 2019. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Angel Jove Losada
03/01/2020 | Administración LocalMunicipal
Laxe
Exposición pública padrón SAF novembro 2019

En data de 27 de decembro de 2019 ditouse o Decreto da Alcaldía número 960/2019, cuxo teor literal é a seguinte: << Logo de ver a Ordenanza Fiscal número 25, reguladora do prezo público pola prestación do servizo de axuda no fogar do Concello de Laxe, publicada no BOP nº 69 de 10/04/2014. Ao abeiro do previsto nos artigos 4 e 5 da mencionada ordenanza, e en cumprimento do ordenado en providencia da alcaldía de data 26/12/2019, polo negociado de intervención e contabilidade elaborouse o Padrón do prezo público pola prestación do servizo de axuda no fogar correspondente ao mes de novembro de 2019. En uso das atribucións que me confire o artigo 21.1. f) da Lei 7/1985, de 2 de abril, Reguladora das bases de réxime local, esta alcaldía Resolve Primeiro.- Aprobar o padrón do prezo público polo servizo de axuda no fogar correspondente ao mes de novembro de 2019 que importa un total de dous mil cento noventa e nove e corenta e sete centimos (2.199,47 euros), que comprende un total de 53 recibos. Segundo.- Expoñer ao público o padrón aprobado, mediante a publicaciòn de edicto no Boletín Provincial da Provincia e no Taboleiro de anuncios da corporación, por un prazo de 15 días, contados a partir do día seguinte ao da publicación do devandito anuncio no Boletín Oficial da Provincia. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria (LXT). Terceiro.- Contra as liquidacións aprobadas, os interesados poderán interpor recurso preceptivo de reposición ante o Sr. Alcalde -Presidente, como establece o artigo 108 da Lei 7/1985, do 2 de abril, Reguladora das bases do réxime local e no artigo 14.2 do Texto Refundido da Lei de Facendas Locais aprobado por Real Decreto Lexislativo 2/2004, do 5 de marzo, no prazo dun mes, contado dende o día seguinte ao da publicacíon do edicto no BOP. Contra a desestimación do recurso de reposición poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses contado dende o día seguinte ao da notificación da resolución expresa ou de 6 meses dende que se produzca a desestimación presunta. Cuarto.- O prazo de cobro en período voluntario será de 2 meses contados a partir do día seguinte ao da finalización da exposición pública. Transcorrido o prazo do cobro en período voluntario procederase a esixir os xuros de mora e os recargos de acordo cos artigos 26 e 28 da LXT. Non obstante, tal e como prevé a Ordenanza Fiscal número 25, o cobro do prezo público realizarase unha vez transcorrido o período de exposición pública. Mándao e asínao en Laxe.>> Laxe, a 27 de decembro de 2019 O alcalde José Luis Pérez Añón
03/01/2020 | Administración LocalMunicipal
Curtis
Aprobación definitiva do orzamento 2020

ANUNCIO En cumprimento do disposto no artigo 169.3 do Real Decreto Lexislativo 2/2004, do 5 de marzo, Texto Refundido da Lei Reguladora das Facendas Locais, faise público que transcorrido o prazo de información pública do expediente administrativo do orzamento xeral do Concello para o exercicio 2020, aprobado inicialmente en sesión plenaria de 5 de decembro de 2019, e non téndose presentado reclamación administrativa algunha contra o mesmo durante o período de exposición, considérase definitivamente aprobado, sendo o seu resumo por capítulos o seguinte: En cumprimento do disposto no artigo 127 do RDL 781/1986, do 18 de abril, faise pública a plantilla de persoal: Segundo o disposto no artigo 171.1 do citado Real decreto lexislativo 2/2004, poderase interpoñer directamente contra o referenciado orzamento xeral, recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, a contar dende a data seguinte á publicación deste anuncio. Curtis, 2 de xaneiro de 2020. O alcalde Asdo.: Javier Francisco Caínzos Vázquez
03/01/2020 | Administración LocalMunicipal
Ferrol
Recursos Humanos
Anuncio aprobación da oferta de emprego público relativa ao ano 2019

A concelleira delegada da Area de Recursos Humanos adoptou con data 27/12/2019 unha resolución que transcrita di: Aprobar a Oferta de Emprego Público do Concello de Ferrol para o ANO 2019, de acordo coas prazas vacantes que de seguido se relacionan: 1.- Quenda Libre 2.- Quenda Promoción interna 3.- Estabilización emprego temporal O que se fai público para xeral coñecemento. Ferrol, 27 de decembro de 2019 O alcalde Angel Manuel Mato Escalona